open-index/open-wikipedia-markdown huggingface dataset:
WMAP

**Wilkinson Microwave Anisotropy Probe** (**WMAP**) er en NASA-romsonde som har som oppgave å måle den kosmiske mikrobølgebakgrunnsstrålingen som har sitt opphav i Big Bang. Den ble oppskutt fra Cape Canaveral i Florida 30. juni 2001. WMAP er en etterfølger til COBE-satellitten og har liksom COBE som oppgave å måle og kartlegge de ørsmå fluktuasjonene i den kosmiske bakgrunnsstrålingen for å hjelpe til å teste kosmologiske teorier om universet.

Siden 1. oktober 2001 befinner WMAP seg i en bane rundt det andre Lagrangepunktet L2 i sol-jordsystemet, 1,5 millioner km fra jorden i retning bort fra solen. Dets instrumenter observerer fem ulike frekvenser av mikrobølgestråling for å måle temperaturforskjellen mellom to punkter på himmelen.

Forskerteamet bak WMAP har offentliggjort data to ganger, de hittil siste data kom i mars 2006 og var basert på tre års observasjoner. De bekrefter teoretiske forutsigelser fra Big Bang-kosmologien i form av den såkalte Lamda-CDM modellen med svært stor nøyaktighet. De viktigste resultatene er: 

* Universets alder er 13,7 milliarder år (med en feilangivelse på +100/-200 millioner år)
* Universet består av
** 4% vanlig baryonisk materie
** 22% mørk materie, som ikke avgir eller reflekterer lys
** 74% mørk energi, som leder til at universets ekspansjon akselererer
* Data er konsistente med en flat topologi
* Hubbles konstant er 73 (km/s)/Mpc, +3/-4
* Polariseringen av den kosmiske bakgrunnsstrålingen verifiserer inflasjonsteorien og favoriserer de enkleste versjonene av teorien.

Resultatene har også vist at alternative teorier som kvasi-Steady State-kosmologi og en modell der den mørke materien erstattes med modifisert gravitasjon à la MOND gir mye dårligere teoretiske beskrivelser av data.

## Referanser


## Eksterne lenker
* WMAP:s website hos NASA
* Sammenfatning av resultatene
Marokkos barriere i Vest-Sahara

**Marokkos barriere i Vest-Sahara** er en  km lang barriere eller forsvarsmur som deler Vest-Sahara i to. Marokko bygget den i flere faser under Vest-Sahara-krigen fra 1976. Muren deler landet på langs i nordøstlig/sørvestlig retning. Den skiller den vestlige delen av Vest-Sahara som er kontrollert av Marokko fra den østlige, som er kontrollert av Polisario og SADR.

Selve muren er en om lag tre meter høy jordvoll og beskyttet av gjerder og minefelt. Det ligger også militærleirer og vaktposter med om lag 5 kilometers mellomrom langs hele muren. Marokko bruker om lag  soldater til å bevokte delelinjen. Barrieren skal være i stand til å stoppe biler. Minefeltene i Vest-Sahara er så omfattende at hjelpeorganisasjoner sier at det aldri vil la seg gjøre å fjerne alle.

FN har hatt observatører på begge sider av barrieren for å overvåke våpenhvilen av 1991.

## Referanser


## Eksterne lenker
*
Bygdelagskoret Blåne

**Bygdelagskoret Blåne** (tidligere Bygdelagskoret) er et kor i Oslo. Det ble startet i 1929 som et fellestiltak av bygdelaga i Bygdelagssamskipnaden i Oslo og er et lag under Noregs Ungdomslag.

Koret er et blandakor, og ett av få kor med hovedvekt på folkemusikk. Dette viser seg i både repertoarvalg, stemmebruk og sangteknikk. Hovedvekten ligger på norske folketoner, i både nye og kjente arrangement. Koret har bunad som kordrakt, og har medlemmer fra mange deler av landet.
Koret byttet navn fra Bygdelagskoret til Bygdelagskoret Blåne i 2016.
## Referanser


## Eksterne lenker
Bygdelagskorets hjemmeside
Jannie Faurschou

**Jannie Faurschou** (født 10. juni 1950) er en dansk skuespiller. Hun er utdannet på Skuespillerskolen ved Odense Teater i 1974. 

Hun er kjent fra TV for sin medvirkning i seriene *[[Strandvaskeren (TV-serie)|Strandvaskeren]]* (1978) og *[[Hjem til fem]]* (1995–1997).

## Priser og utmerkelser
I 1991 mottok hun Bodilprisen for beste kvinnelige birolle, for sin rolle i filmen *Springflod*. I 2005 ble hun tildelt Lauritzen-prisen på kr. 100.000.

## Familie
Jannie Faurschou er søster til instruktør og skuespiller Jørn Faurschou, og har tidligere vært gift med Preben Østerfelt.

## Filmografi (utvalg)

* 1977 – *[[Pas på ryggen, professor]]*
* 1978 –*[[Vinterbørn]]*
* 1979 –*[[Johnny Larsen]]*
* 1981 –*[[Har du set Alice?]]*
* 1981 –*[[Ulvetid]]*
* 1983 –*[[Otto er et neshorn (film)|Otto er et neshorn]]*
* 1984 –*[[Busters verden (film)|Busters verden]]*
* 1989 – *[[Tekno Love]]*
* 1990 – *[[Springflod]]*
* 1992 – *[[Det skaldede spøgelse]]*
* 1992 – *[[Snøvsen]]*
* 1993 – *[[Roser & persille]]*
* 1995 – *[[Farligt venskab]]*
* 1997 – *[[Riget II]]*
* 1998 – *[[Albert (film)]]*
* 1999 – *[[Den eneste ene]]*
* 2002 – *[[Små ulykker]]*
* 2006 – *[[Næste skridt]]*

## Referanser


## Eksterne lenker
*
SG-43 Goryunov

**SG-43 Goryunov** er et tungt maskingevær fra Sovjetunionen.

Våpenet ble approbert av Den røde armé i 1943 under andre verdenskrig. Det er kamret for ammunisjon i kaliber 7,62 x 54R, som var standardammunisjon på den tiden. Den erstattet den eldre M1910 Maxim-maskingeværet. Den kom montert på små vogner, tripoder og på kjøretøy.

Etter andre verdenskrig ble den forbedret og fikk navnet SGM («m» for modernisert). En panservognmodell ble også laget med navnet SGMT. Den ble erstattet på 1960-tallet av PK-maskingeværet.

## Brukere
*
*
*
*
* som Type 53
*
*
*
*
*
*
*
*
*
*
*
*
*
*

## Se også
*Liste over maskingeværer
Arcturus

**Arcturus** er den klareste stjernen i stjernebildet bjørnevokteren. Den er den tredje klareste stjernen på nattehimmelen, etter Sirius og Canopus, og har en tilsynelatende størrelsesklasse på −0.05. Den er likevel svakere enn det samlede lyset fra de to komponentene i Alfa Centauri, som er for nære til å kunne skilles med det blotte øye som separate lyskilder, noe som får Arcturus til å synes å være den fjerde sterkeste stjernen. Arcturus er den nest klareste stjernen på de nordlige breddegrader, og den klareste stjernen på den nordlige himmelhvelving.

Arcturus er en rød kjempestjerne som også stråler ut mye infrarødt lys. Arcturus beveger seg med en fart på 122&nbsp;km/sek i forhold til solsystemet, sammen med ca. 50 andre stjerner i en gruppe. Arcturus er 36,7 lysår fra solsystemet. Stjernen er muligens en dobbeltstjerne.

Arcturus kommer av et gresk ord som betyr «bjørnevokter». Den er da også den klareste stjernen i dette stjernebildet, og danner venstre fot i stjernebildets figur. Bjørnevokteren er like ved Store bjørn (eller Ursa Major) og Lille bjørn (eller Ursa Minor).

Lyset fra Arcturus ble brukt for å åpne verdensutstillingen i Chicago i 1933. Begrunnelsen var at lyset fra Arcturus i 1933 hadde startet på sin reise fra stjernen i 1893, da det sist var verdensutstilling i Chicago. Imidlertid viste dette seg ikke helt å stemme, da stjernen er 36,7 lysår borte.

## Referanser


## Eksterne lenker
* Illustrasjon som sammeligner Arcturus med andre stjerner (engelsk)
* SolStation.com innlegg (engelsk) 
* Bilde av Arcturus
Unni Evjen

**Unni Evjen** (født 3. august 1943, død 27. september 2019) var en norsk skuespiller.

Hun fikk sin utdannelse ved Statens teaterhøgskole og debuterte på Oslo Nye Teater i 1965 i Anne-Cath. Vestlys barnekomidie *Ut av trolldommen*. Et gjennombrudd fikk hun på Det Norske Teatret i 1968 som Hedvig i *Vildanden*. I årene 1970-1974 var hun en av Fjernsynsteatrets mest markante unge profiler. Fra 1974 til 2010 var hun ansatt ved Oslo Nye Teater der hun hadde flere store roller.

Hun var også tilknyttet Riksteatret hvor hun blant annet hadde  tittelrollen i Hamsuns *Victoria*.

Hun var også med i mange TV-produksjoner, blant annet spilte hun Rosa i *[[Benoni og Rosa]]*.
 
## Filmografi
* 1981 *[[Martin (film)|Martin]]*   
* 1979 *[[Lucie (film)|Lucie]]*   
* 1973 *Kirsebærhaven*   (TV)   
* 1973 *[[Benoni og Rosa]]*  TV  
* 1971 *Smilet*  (TV) 
* 1971 *Samfunnets støtter*   (TV)  
* 1968 *[[De ukjentes marked (film)|De ukjentes marked]]*  
* 1968 *[[Hennes meget kongelige høyhet]]*  
* 1968 *[[Smuglere]]*

## Referanser


## Kilder
* Oslonye.no om Unni Evjen
* www.imdb.com

## Eksterne lenker
*
Viggo Sundmoen

**Viggo Sundmoen** (født 24. april 1954) er en norsk tidligere fotballspiller som har spilt for både Rosenborg Ballklub og Hamarkameratene. Sundmoen spilte rundt 90 kamper og skåret rundt 30 mål i eliteserien hos begge klubber i perioden 1978 til 1983. 

Sundmoen var en angrepsspiller kjent for sin store hurtighet og rykk, derav kallenavnet «Os-ekspressen». Han ble toppskårer i Rosenborg både i 1979 og i 1980 med henholdsvis syv og elleve mål. 

Han tok over som trener for Hamarkameratene på slutten av 1998–sesongen sammen med Terje Kojedal, men klarte ikke å redde klubben fra nedrykk. Sundmoen er styreleder for Briskeby Gressbane og daglig leder for Hamar Olympiske Anlegg.

## Referanser


## Eksterne lenker
* HamKam.no – Sundmoens spillerprofil hos Hamarkameratene
Supplering av Verneplan for vassdrag

**Supplering av Verneplan for vassdrag** er betegnelsen som brukes på utvidelsen av Verneplan for vassdrag, som ble vedtatt av Stortinget i 2005. Verneplanen var opprinnelig ment å avsluttes med Verneplan IV, som ble vedtatt i 1993.

Stortinget vedtok våren 2001 at verneplanen for vassdrag skulle suppleres. Vassdragene som ble vurdert var delvis de vassdragene i Samlet Plan hvor de negative konsekvensene ved kraftutbygging var størst, delvis vassdrag som skulle inngå i andre runde av Nasjonale laksevassdrag, og delvis vassdrag som ble foreslått vernet gjennom en forslagsrunde i forkant av vurderingen.  I tillegg ble de tre vassdragene i Saltfjellet/Svartisen-området hvor utbygging i 2000 ble stanset av regjeringen også tatt med.

I alt ble 81 vassdrag vurdert, og i forslaget til supplering av verneplanen ble 50 nye vassdrag foreslått vernet. Det ble også foreslått endringer i grensene til tidligere vernede vassdrag. Suppleringen av verneplanen ble vedtatt av Stortinget 18. februar 2005.

Under følger en fylkesvis liste over vassdrag som ble vernet under Supplering av Verneplan for vassdrag:

## Hedmark
* Imsa
* Sølna
* Tunna (sideelvene Magnilla og Lona)

## Oppland
* Tora
* Glitra
* Måråi
* Åfåtgrovi
* Jora

## Buskerud
* Nedalselva

## Vestfold
* Dalelva

## Telemark
* Kåla
* Rauda
* Digeråi

Vernegrensene for følgende tidligere vernede vassdrag ble justert:
*Lifjellområdet
**Mjella
**Hørteåa
**Gjuvsåa
**Bjønndøla
**Klevaråa
*Området mellom Seljordsvatn og Flåvatn
**Kileåi
**Flåmelva
**Østeråa
**Bygdaråi
*Bamle-Solum-Drangedal
**Åbyelva
**Lona
**Hullvannvassdraget
*Rørholtfjorden
** Grensen endret til å omfatte hele nedbørfeltet, ikke bare selve innsjøen.

## Aust-Agder
* Tovdalsvassdraget ovenfor Herefossfjorden

## Vest-Agder
* Kosåna
* Litleåna ovenfor Eftestøl

## Rogaland
* Bjerkreimsvassdraget
* Åbødalsvassdraget

## Hordaland
* Rylandselva
* Loneelvi
* Øvstedalsvassdraget
* Hesjedalsvassdraget
* Vaulo m/Langfossen og Saltåna

## Sogn og Fjordane
* Nærøydalselvi med unntak av sideelva Jordalselvi
* Erdalselvi
* Sørebøelva i Guddalsvassdraget
* Nausta

## Møre og Romsdal
* Måna

## Sør-Trøndelag
* Svorka
* Hena
* Homla
* Nordelva

## Nord-Trøndelag
* Verdalsvassdraget
* Jørstadelva
* Nesåa
* Kvistaelva
* Kongsmoelva m/Nordfolda

## Nordland
* Urdvollelva
* Glomdalselva
* Tollåga
* Store Gjeddåga
* Tverråga (Beiarn)
* Lakselva (Misvær)
* Laksåga (Rago)
* Forsaelva
* Østervikelva
* Sneiselva
* Nykvågvassdraget

## Troms
* Straumselva

## Finnmark
* Sør-Tverrfjordvassdraget
* Skillefjordelva

## Avsluttende supplering, 2009
I april 2009 ble det i tillegg lagt fram et forslag til «avsluttende supplering» av verneplanen. Dette dreide seg om elva Vefsna i Nordland, samt de tre vassdragene Tovdalselva i Aust-Agder, Øystesevassdraget i Hordaland og Langvella i Sør-Trøndelag, som regjeringen ble oppfordret av Stortinget til å vurdere vern av i forbindelse med behandlingen av suppleringen av verneplanen i 2005. Av de fire vassdragene ble Vefsna og Tovdalsvassdraget foreslått tatt inn i verneplanen.

## Referanser
Tlatlauquitepec

**Tlatlauquitepec** er en by og en kommune i Sierra Norte de Puebla, i den meksikanske delstaten Puebla. Kommunen har et innbyggertall på rundt 60&nbsp;000, og grenser til Cuetzalan i nord, Chignautla, Atempan og Yaonáhuac i øst, Cuyoaco i sør, og Zautla, Zaragoza og Zacapoaxtla i vest.

I Tlatlauquitepec ligger Mazatepec-demningen.

Navnet Tlatlauquitepec betyr «Ås som farger» på nahuatl.

## Referanser


## Eksterne lenker
*
Daniel Rendón Herrera

**Daniel Rendón Herrera** (født i 1964 i Amalfi i Antioquia i Colombia), best kjent under kallenavna **«Don Mario»** og **«El Paisano»**, er en colombiansk narkotikasmugler, mafialeder og paramilitær. Han var landets mest ettersøkte narkotikasmugler fram til han ble arrestert 15. april 2009 i Antioquia nord i Colombia. Det var utlyst en dusør på to millioner amerikanske dollar for å bidra til at han ble arrestert.

Rendón betalte tidligere – kroner til mennene sine for hver politimann de drepte. Han var en god venn av Carlos Castaño Gil, og Rendóns kriminelle organisasjon ble døpt *Heroes de Castaño* («Castaños helter») til ære for ham. «Don Mario» tok over mange av smuglingsrutene til blant annet Salvatore Mancuso, Don Berna og Ramiro Vanoy, etter at disse ble arrestert og utvist fra landet.

I 2011 ble han dømt til 17 års fengsel for å ha beordret kidnappingen og drapet på advokaten Jose Absalom Achury Florez. Han ble utlevert til USA i 2017.

## Referanser
Aoraki/Mount Cook

**Aoraki / Mount Cook** er New Zealands høyeste fjell. Det er 3&nbsp;724 moh (justert ned fra 3&nbsp;754 moh i 2014, på grunn av ras og erosjon) og befinner seg på Sørøya. Fjellet er del av fjellkjeden Søralpene.

Det offisielle navnet på fjellet ble i 1998 *Aoraki / Mount Cook* som en del av en avtale mellom maorinasjonen og de newzealandske styresmaktene.

## Referanser

 
## Eksterne lenker
* 
* Aoraki/Mount Cook National Park homepage
Norges sterkeste mann

**Norges sterkeste mann** (**NSM**) er en årlig strongman-konkurranse der de sterkeste i Norge får delta. Norges sterkeste mann-konkurranser har vært arrangert fra i hvert fall tidlig i 1990-årene. 1998 var imidlertid det første året da konkurransen var godkjent av The International Federation of Strength Athletes (IFSA).

## Resultater fra NSM
### Resultater

### Medaljeoversikt (1998–2025)

## Resultater fra vektklassebasert NSM
### Norges sterkeste mann –105 kg

### Norges sterkeste mann –90 kg

### Norges sterkeste mann –80 kg

## Vanlige øvelser
* Yoke race
* Farmers walk
* Truckpull
* Apollons axle
* Stokkpress
* Vikingpress
* Dekkvelt
* Atlassteiner
* Markløft
* Medley (kombinasjon av to eller flere øvelser)

## Referanser
Maridalsspillet

**Maridalsspillet** ble etablert i 1974 og er Oslos friluftsspill med ruinene av Margaretakirken i Maridalen som scene. 

Trilogien «Tre Maridalsspill» inneholder «Kirkebyggeren», «Svartedauen» og «Kirkesølvet» og ble skrevet av Carl Fredrik Engelstad nettopp for kirkeruinene. Disse tre samt flere andre spill har vært spilt nesten årlig siden 1974.

Maridalsspillet ble etablert av Maridalens Venner, Markautvalget og mange ildsjeler, og har vært spilt av både frivillige og profesjonelle skuespillere. 

Med stor suksess og høye besøkstall var Maridalsspillet en særegen del av kulturen i Maridalen. På åttitallet var spillet det nest største friluftsspillet i Norge.

## Regissører
*Bjørn Jenseg
*Kari Wang
*Stein Winge
*Trond Brænne
*Magne O. Brevik
*Svein Gundersen (regisserte "Svartedauen" fra 2004-2008)
*Bjørn Sæter (satte opp "Svartedauen i 2009 og 2010)
*Bente Lavik (satte opp "Svartedauen" i 2011 og "Kirkebyggeren" i 2012)

## Skuespillere
*Rolf Arly Lund
*Ellen Horn
*Marit Kolbræk
*Alf Malland
*Thomas Fasting
*Sverre Wilberg
*Grethe Randsborg
*Wilfred Breistrand
*Ronny Fagereng
*Erik Hivju
*Karl Sundby
*Hedda Sandvig
*Morten Svartveit
*Fred Borg
*Henrik Høie
*Anne-Marthe Lund
*Per Arne Løset
*Karen Høie
*Svend Erichsen
*Ole Kristian Thomassen

## Musikere
*Eli Storbekken
*Sverre Jensen
*Simen Vangen

## Eksterne lenker
* Maridalsspillet
* Maridalens Venner
La Chingada

**La Chingada** er et område i kommunen Perote i den meksikanske delstaten Veracruz. La Chingada har 5 innbyggere.

På meksikansk-spansk betyr uttrykket «vete a la chingada» (bokstavelig «dra til la chingada») tilnærma det samme som det norske «dra til helvete». Imidlertid er det stedsnavnet som har tatt navnet sitt etter uttrykket, og ikke motsatt.

## Referanser
2. serierunde i Toppserien 2009

**2. serierunde i [[Toppserien 2009]]** blir spilt den 13. april klokka 15:00. 
   

## Fakta

### Tabell etter 2. runde

## Eksterne lenker
* Toppserien 2009: Terminliste og resultater  på altomfotball.no
Eulophidae

* Elasminae
* Entedoninae
* Entiinae
* Eulophinae
* Tetrastichinae

**Eulophidae** er en gruppe som hører til blant parasittvepsene og er en familie i ordenen vepser. Gruppen omfatter rundt 4500 kjente arter fordelt på rundt 300 slekter. Det er funnet 1163 arter i Europa, og man regner med at den kan være 300 i Norge. 
 
## Utseende
Små, mørke snylteveps, gjerne metallfargede. De kan kjennes på at føttene (tarsene) er fire-leddete (fem-leddete i andre Chalcidoidea) og at sporen på fram-leggen (*protibia*) er kort og rett (lang og krum hos de fleste andre Chalcidoidea). Antennene består av 10 eller færre ledd, de er knebøyde og de 2-4 første leddene danner et "skaft" (*funiculus*). Hodet er kort og bredt, med tre punktøyne (ocelli) i pannen. Antennene er forholdsvis korte, ofte litt kølleformede. Kroppen er oftest forholdsvis bred, men kan også være lang og smal. Den er markert innskåret mellom for- og bakkroppen. Beina er spinkle, oftest lyse på farge. Vingene er avrundede, vanligvis med korte hårfrynser langs ytter- og bakkantene. Forvingen har en åre (costa) langs framkanten ut til litt utenfor midten, denne ender i et kort vingemerke, ellers ingen årer.

## Levevis
De aller fleste av eulophidene er parasitoider, men det finnes noen få arter som har larver som utvikler seg på planter. Gruppen utnytter de fleste landlevende leddyr-grupper, blant annet er de en av bare to årevinge-grupper som snylter på trips (Thysanoptera). Det finnes også en art som lever i ferskvann, som parasitoid på biller i familien Psephenidae. Eulophidene angriper alle livsstadier, både egg, larver, pupper og voksne insekter. De fleste artene parasiterer larver som lever skjult, særlig blad-minerende sommerfugler, tovinger og vepser. Det er også noen som utvikler seg på galledannende midd og rundormer. Noen larver bør klassifiseres som rovdyr og ikke parasitoider, for de kryper rundt og dreper mange byttedyr i løpet av larvetiden.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Eulophidae
****** Elasminae – ca. 200 arter i én slekt, 27 i Europa. Før regnet som egen familie. Bør kanskje føres som undergruppe av Eulophinae
******* *[[Elasmus]]*
****** Entedoninae – ca. 1300 arter i 87 slekter, 335 arter i Europa
****** Entiinae – ca. 150 arter i 17 slekter, 31 arter i Europa
****** Eulophinae – ca. 1100 arter i 96 slekter, 275 arter i Europa (+ eventuelt *[[Elasmus]]* spp.)
****** Tetrastichinae – ca. 1650 arter i 91 slekter, 524 arter i Europa

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/eulophidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Arvid Pettersen

**Arvid Malvin Pettersen** (født 1970) er en norsk pianist, sanger, komponist og forfatter. 

Pettersen vokste opp i Åros i Røyken. Hans musikalske praksis begynte tidlig i den lokale frikirken. Siden har han skrevet ca. 350 sanger, hatt over 3500 konsertfremføringer og andre musikalske oppdrag i 20 land. Han har jobbet sammen med artister som , Carola Häggkvist, Inger Lise Rypdal, Christian Ingebrigtsen, Frøydis Grorud, Solveig Leithaug og Arild Stav. Som artisten har han utgitt 11 musikkalbum i samarbeid med , Abraham Laboriel, , Alex Acuña, Justo Almario, Jonny Sjo, , , Thomas Gallatin, , Kjetil Steensnæs, Bernt Rune Stray, Jorge Cid, Tarjei Nysted, Torjus Vierli, Børge Petersen-Øverleir og .

Han har fremført sine sanger i Europaparlamentet og flere nasjonalforsamlinger, i kirker og konsertsaler, for politiske ledere, næringslivsledere, religiøse ledere og medlemmer av kongefamilier bl.a. i Romania, Makedonia, Luxemburg, Albania og Belgia. Samtidig har han hatt konserter i fengsler, på suppekjøkken, sykehjem og barnehjem. Pettersens musikk beveger seg i ulike musikalske landskap, men er kjennetegnet av et akustisk preg. Tekstene fokuserer i stor grad på håp og tro. Artisten har lenge vært engasjert i nødhjelpsarbeid, bl.a. som internasjonal ambassadør for . 

I april 2020 ga han ut boken *Når sant skal synges - Tanker om musikk og tro*.  

I 2022 ga Pettersen ut en singel hver måned i prosjektet «NYE SALMER» der tolv artister fremfører nye sanger som dekker et vidt spekter av stilarter. 

## Diskografi
* *Det nye huset* (1997) 
* *How Great Thou Art* (2000)
* *Tid med deg* (2002) 
* *Navnet Jesus Blekner Aldri* (2004)
* *Follow* (2006) 
* *En dag til* (2008)
* *Kom til måltid* (2011) 
* *Stor er din trofasthet* (2013) 
* *Det eldgamle kors* (2017) 
* *Give Thanks* (2018) 
* *Livets Seilas* (2021) 

## Referanser


## Eksterne lenker
*
Regel

En **regel** (latinsk: *regula*, «Linjal, rettesnor») er en forskrift eller sedvane, og kan vise til:

* Rettsregel
* Tommelfingerregel

## Personer
* Eduard August von Regel

## Se også
* Lov
* Norm
Tomatsuppe

**Tomatsuppe** er en suppe laget av tomater. Den serveres både varm og kald, og er ofte brukt som ingrediens i mer avanserte retter. Det er også vanlig å tilsette makaroni eller hardkokt egg, eller servere det sammen med ostesmørbrød.

## Eksterne lenker
*
Louder Than Hell

***Louder Than Hell*** er det åttende studioalbumet til det amerikanske heavy metal-bandet Manowar. Albumet ble gitt ut i 1996 på plateselskapet Geffen. Dette er den første platen trommeslager Scott Columbus har spilt på siden *[[Kings of Metal]]* fra 1988. Låten «Return of the Warlord» er dedikert til ham. 

Dette er også gitarist Karl Logans første plate, som erstattet bandets forrige gitarist, Davind Shankle, og har en egen instrumentallåt på platen, «Today Is a Good Day to Die». Han har også en gitarsolo på platen, «My Spirit Lives On», som blir utvidet med tre minutter på konsertalbumet *[[Hell on Wheels]]*.

## Sporliste
# «Return of the Warlord» – 5:19
# «Brothers of Metal (Part 1)» – 3:54
# «The Gods Made Heavy Metal» – 6:03
# «Courage» – 3:49
# «Number 1» – 5:10
# «Outlaw» – 3:22
# «King» – 6:25
# «Today Is a Good Day to Die» – Instrumental – 9:42
# «My Spirit Lives On» – gitarsolo – 2:10
# «The Power» – 4:09

## Personell
* Eric Adams – Vokal
* Karl Logan – Gitar
* Joey DeMaio – Bass, keyboard
* Scott Columbus – Trommer

## Kilder
* 

## Eksterne lenker
*
Oslo teatersenter

**Oslo teatersenter**, forkortet **OTS**, er et aktivitets- og servicesenter for det frivillige og frie scenekunstfeltet i Oslo. Oslo teatersenter ble etablert 2. september 1975 og er organisert som en medlems- og interesseorganisasjon for frivillige teatergrupper i Oslo. Senteret er et rådgivende organ og ett aktivitetssenter for ulike sceneuttrykk. Oslo teatersenter ønsker å stimulere til aktiviteter på tvers av kunstformer, aldersgrenser, livssyn og kulturell bakgrunn.

## Lokaler og aktiviteter
OTS leier lokaler av Oslo kommune i Tøyen kulturhus i Hovinveien 1. Huset kalles populært for «Trafo» siden det tidligere huset en transformatorstasjon, og er også kjent for å være arbeidssted for billedkunstnere. Bygningen er fra 1915 og registrert som bevaringsverdig hos Byantikvaren. Senteret har fire studioer til disposisjon som benyttes av teaterskolen og faste grupper på kveldene og leies av frie profesjonelle scenekunstnere på dagtid. OTS har sin egen teaterskole (Oslo teaterskole) med elever i aldersgruppen 7–19 år. Oslo teatersenter har kursaktiviteter for amatører og profesjonelle, og samarbeider nært med Nordic Black Theatre, Solstrålen Teater, Sirkussmulene og Cordao de Ouro (et capoeira-ensemble).

## Festivaler og jubileer

### To årlige festivaler
Oslo teatersenter arrangerer hvert år to store teaterfestivaler – Oslo Fri (tidligere kalt Teatertreff) og Oslo Ung (frem til 2022 kalt Rampelysfestivalen). Oslo Fri er de voksne medlemsgruppenes festival og ble til som en følge av at Rampelysfestivalen (som tidlige rommet både barn, ungdom og voksengrupper) i 2006 ble en rendyrket festival for barn og ungdom. Den første festivalen ble arrangert i 1990, og feiret 20-årsjubileum i 2010 med besøk av kronprinsesse Mette-Marit og hennes tre barn. I 2011 ble Rampelysfestivalen åpnet av kulturminister Anniken Huitfeldt og festivalen har blitt gjestet av blant andre barneombud Reidar Hjermann, ordfører Fabian Stang og artistene Robert Stoltenberg, Adil Khan og Knut Nærum.

På 2000-tallet ble festivalene flyttet til Black Box Teater, som med sine to scener og foajéscene er et stort nok teaterhus for Nordens største teaterfestival for barn og ungdommer. Etter hvert ble festivalene flyttet videre til Vega Scene. I 2024 ble Oslo Fri arrangert på Gamle Munch, det vil si i bygningen på Tøyen som tidligere huset Munchmuseet.

### Jubileumsskrift (2005)
I forbindelse med senterets 30-årsjubileum 2. september 2005 ble det laget et jubileumsskrift.

## Kommunal støtte
Oslo Teatersenter støttes av Oslo kommune.

## Referanser


## Eksterne lenker
* Oslo teatersenters hjemmeside
* Jubileumsskrift utgitt ved 30-årsjubileet i 2005
* Videoinnslag på YouTube: Åpningen av Rampelysfestivalen 2010
Eupelmidae

* Calosotinae
* Eupelminae
* Neanastatinae

**Eupelmidae** er en gruppe som hører til blant parasittvepsene og er en familie i ordenen vepser. Gruppen omfatter rundt 900 kjente arter fordelt på rundt 45 slekter. Det er funnet 110 arter i Europa, og man regner med at den kan være ti i Norge. 
 
## Utseende
Små snylteveps, gjerne metallisk fargede. Mange er lette å kjenne igjen ved at midt-delen av forkroppen (thorax) er nedsenket  slik at det dannes en grop midt på ryggen. De krøller seg gjerne sammen når de dør, slik at døde eksemplarer ofte er mer eller mindre sammenrullet. Antennene har 9-10 ledd. Hodet er middelsstort, kortere enn bredt, med tre fasettøyne i pannen. Det er tydelig avdelt fra forkroppen ved en smal «hals». Hunnene har en stor, udelt plate (mesopleuron) på sidene av forkroppen, hos hannene er denne vanligvis delt i to.  Vingene er avrundede, forvingen har en åre langs framkanten (costa) i de innerste 2/3, denne ender i et lite vingemerke (pterostigma). Noen arter er helt vingeløse. Bakkroppen er trykt tett inntil forkroppen, «vepsetaljen» (petiolus) er nesten usynlig.
Hunnen har et langt eggleggingsrør (ovipositor), noen ganger lenger enn kroppen.

## Levevis
De fleste er parasitoider som angriper larver av biller, men de kan også snylte på andre insektgrupper og edderkopper. Noen er parasitter på insekt-egg, og noen er hyperparasitoider, det vil si at de snylter på andre parasitoider. Eupelmidene har en unik muskelgruppe som gjør at de kan foreta høye, eksplosive hopp. Stor muskler i thorax spenner en blokk av resilin, et meget elastisk protein som virker som en oppvundet fjær. Når denne utløses, drar resilinet thorax sammen slik at den krummer seg opp ved at grensen mellom scutum og scutellum bøyes. Dette fører til at en senelignende muskel drar midthoftene (mesocoxae) sammen, og midt-beina retter seg plutselig ut.  Det er også dette systemet som gjør at de gjerne krøller seg sammen etter at de er døde.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Eupelmidae
****** Calosotinae – 144 arter i 8 slekter, 29 arter i Europa
****** Eupelminae – 686 arter i 33 slekter, 78 arter i Europa
****** Neanastatinae – 77 arter i 4 slekter, 3 arter i Europa

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/eupelmidae.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Kings of Metal

***Kings of Metal*** er det sjette studioalbumet til det amerikanske heavy metal-bandet Manowar. 

Albumet ble sluppet i 1988 og er det siste albumet med originalgitarist Ross «The Boss» Friedman. Han ble erstattet av David Shankle på turneen. Albumet ble spilt inn på nytt 2014 og gitt ut under tittelen ***[[Kings_Of_Metal_MMXIV|Kings Of Metal MMXIV]]***.

## Sporliste
# «Wheels of Fire» – 4:11
# «Kings of Metal» – 3:43
# «Heart of Steel» – 5:10
# «Sting of the Bumblebee»-Instrumental/bass-solo – 2:45
# «The Crown and the Ring (Lament of the Kings)» – 4:46
# «Kingdom Come» – 3:55
# «Pleasure Slave» – 5:37
# «Hail and Kill» – 5:54
#« The Warrior's Prayer»-Hørespill, ingen musikk – 4:20
# «Blood of the Kings» – 7:30
Alle sangene er skrevet av Joey DeMaio, bortsett fra «Kings of Metal» og «Hail and Kill» som er skrevet av Ross the Boss/Joey DeMaio  
*«Pleasure Slave» var inkludert som et bonusspor på de amerikanske og europeiske versjonene av albumet. Asiatiske utgivelser inkluderer ikke dette sporet, bortsett fra den japanske.

## Personell
*Eric Adams – Vokal
*Ross «The Boss» Friedman – Gitar
*Joey DeMaio – Bass
*Scott Columbus – Trommer

## Annet
* Etter utgivelsen av *Kings of Metal* forlot Friedman (en av Manowars grunnleggere) bandet og gjenforentes med punk bandet The Dictators.

## Eksterne lenker
*
Inga Edwards

**Inga Edwards** (født Inga Botorp 7. september 1937 i Oscars församling i Stockholm, død 1. juni 2020) var en svensk skuespiller. Hun var et av de opprinnelige medlemmene av teaterkollektivet Nationalteatern.

## Filmografi (utvalg)

## Referanser


## Eksterne lenker
*
Bensoylekgonin

Kokain metaboliseres raskt (t½=1 h) til **bensoylekgonin** (ca. 50%) og andre metaboliter. Halveringstiden for bensoylekgonin er 8 timer hvilket innebærer at et inntak kan spores noen døgn.
Solefald

**Solefald** er et norsk avant-garde metal-band.

Bandet ble stiftet som et black metal-band av Lars Are «Lazare» Nedland (vokal, keyboard og trommer) og Cornelius Jakhelln (vokal, gitar og bass) i august 1995. Solefald er et gammelt nordisk ord for solnedgang, og er tatt fra et maleri av Theodor Kittelsen. Bandet ble nominert Alarmprisen 2006 for albumet *Red for Fire* og til Spellemannprisen 2010 for albumet *Norrøn livskunst*, begge i klassen metal.

## Diskografi
*1995 – *Jernlov*, (Demo)
*1997 – *[[The Linear Scaffold]]*, (Studioalbum)
*1999 – *[[Neonism]]*, (Studioalbum)		
*2001 – *[[Solefald / Carnal Forge]]*, (Split-album)
*2001 – *[[Pills Against The Ageless Ills]]* (Studioalbum)
*2003 – *[[In Harmonia Universali]]*, (Studioalbum) 		
*2005 – *[[Red for Fire: An Icelandic Odyssey: Part I]]*, (Studioalbum) 
*2006 – *[[Black For Death: An Icelandic Odyssey : Part II]]*, (Studioalbum) 
*2008 – *[[The Circular Drain]]*, (Samlealbum)
*2010 – *[[Norrøn livskunst]]*, (Studioalbum)
*2015 – *[[World Metal. Kosmopolis Sud]]*, (Studioalbum)

## Referanser


## Eksterne lenker
*
Eurytomidae

* Eurytominae
* Heimbrinae
* Rileyinae

**Eurytomidae** er en gruppe som hører til blant parasittvepsene og er en familie i ordenen vepser. Gruppen omfatter rundt 1420 kjente arter fordelt på rundt 87 slekter. Det er funnet ca. 350 arter i Europa, og man regner med at den kan være 60 i Norge. Ulikt de fleste andre Chalcidoidea er larvene til de fleste artene planteetere. Eurytomidae er sannsynligvis en polyfyletisk gruppe som vil bli delt opp i framtiden.
 
## Utseende
Små (1,4 – 6&nbsp;mm), tettbygde, mattsvarte, ikke metalliske vepser. Kroppen er vanligvis tett punktert. Forbrystet (pronotum) er stort og bredt, rektangulært sett ovenfra, og danner en "krage" bak hodet. Antennen er mer eller mindre trådformet (ikke knebøyd) og har 12 eller færre ledd. Hodet er bredere enn langt, ofte forholdsvis lite. Forvingen er avrundet uten vingefrynser, med en tynn åre (costa) langs framkanten i indre 2/3, denne ender i et lite vingemerke. Beina er vanligvis slanke, lårene kan være litt tykkere. Bakkroppen er vanligvis nokså slank, tilspisset, hunnens eggleggingsrør stikker litt ut.

## Levevis
De fleste av artene har larver som utvikler seg i galler inne i ulike planter. Det er også en del som er mer konvensjonelle parasitoider, disse snylter gjerne på galledannende insekter og lever dermed også inne i planter.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Eurytomidae
****** Buresiinae - 9 arter i to slekter, Afrika
****** Eurytominae – 1366 arter i 73 slekter, 349 arter i Europa
****** Heimbrinae – 7 arter i 2 slekter, ikke i Europa
****** Rileyinae – 50 arter i 12 slekter, 3 arter i Europa
****** Uplassert: 1 slekt med 1 art

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/eurytomidae.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Indias nasjonalvalg 2009

**[[India]]** avholdt nasjonalvalg – det største politiske, demokratiske prosess i verden – til det 15. Lok Sabha i 5 faser, 16. april, 22. april/23. april, 30. april, 7. mai og 13. mai 2009.

## Valgordning
Ifølge den indiske konstitusjonen må valg for Lok Sabha (underhuset)  under normale omstendigheter, avholdes minst hvert femte år. Perioden for det 14. Lok Sabha utløp den 1. juni 2009. 

Valget ble ledet av Election Commission of India, som anslo 714 millioner stemmeberettigede, en økning på 43 millioner etter 2004-valget. I nasjonalbudsjettet presentert i februar 2009 ble 1,120 rupi (176 millioner €) bevilget for valget. 

Tre indiske stater Andhra Pradesh, Orissa og Sikkim holdt samtidig til sine respektive  lovgivende forsamlinger.

## Uro under valget
Mer enn seks millioner mennesker hadde i oppdrag å holde ro og orden under valgmåneden. Maoister øst i India drepte elleve personer i to angrep den første valgdagen. Det første angrepet fant sted i delstaten Jharkand der syv sikkerhetsvakter og to sivile ble drept av en landmine og geværskudd. I nabodelstaten Bihar ble to sikkerhetsvakter skutt og drept og en tredje såret.

## Valgplan
Valgplan for nasjonalvalg 2009 ble offentliggjort av Chief Election Commissioner of India, N. Gopalaswami, den 2. mars 2009: 

**16. april** – Andhra Pradesh, Arunachal Pradesh, Assam, Bihar, Jammu & Kashmir, Kerala, Maharashtra, Manipur, Meghalaya, Mizoram, Nagaland, Orissa, Uttar Pradesh, Chhattisgarh, Jharkhand, Andaman & Nicobar Islands, Lakshadweep

**22. april** – Manipur

**23. april** – Andhra Pradesh, Assam, Bihar, Goa, Jammu & Kashmir, Karnataka, Madhya Pradesh, Maharashtra, Orissa, Tripura, Uttar Pradesh, Jharkhand

**30. april** – Bihar, Gujarat, Jammu & Kashmir, Karnataka, Madhya Pradesh, Maharashtra, Sikkim, Uttar Pradesh, West Bengal, Dadra & Nagar Haveli, Daman & Diu

**7. mai** – Bihar, Haryana, Jammu & Kashmir, Punjab, Rajasthan, Uttar Pradesh, West Bengal, Delhi

**13. mai** – Himachal Pradesh, Jammu & Kashmir, Punjab, Tamil Nadu, Uttar Pradesh, West Bengal, Uttarakhand, Chandigarh, Puducherry

## Referanser
Lok Sabha

**Lok Sabha**, på engelsk **House of the People**, er førstekammeret i Indias tokammerparlament Sansad. Andrekammeret er Rajya Sabha. Indias regjering er parlamentarisk ansvarlig overfor Lok Sabha.

Lok Sabha har 543 medlemmer, valgt fra delstatene og de føderale territoriene. Et antall plasser er forbeholdt laverestående kaster og stammefolk i det indiske samfunnet.

Medlemmene velges ved flertallsvalg i enmannskretser for inntil fem år. Valg kan utlyses før det er gått fem år (oppløsningsrett). Valgkretsene revideres hvert tiende år av en uavhengig kommisjon, basert på de nyeste folketellingene.

Det er allmenn stemmerett, og stemmerettsalderen er 18 år. 

Lok Sabha kan etter Indias grunnlov ha høyst 552 medlemmer. Indias president kunne tidligere utnevne to medlemmer til å representere den angloindiske minoriteten, men denne ordningen ble avskaffet ved en grunnlovsendring i 2019.

## Referanser


## Se også
* Liste over Lok Sabhas presidenter
Gyarong

**Gyarong** (fra tibetansk: *rgyal mo rong*, [fjellgudinnen] «Gyalmo Mordos dal»; kinesisk: *Jiarong*) er et historisk landskap i den østligste del av den østtibetanske regionen Kham, der hvor Tibets høyfjellsplatå brytes med de dype og trange dalene dannet av elvene Min Jiang og Dadu He, rett før fjellene gir seg for lavere land og provinsen Sichuans «røde bekken» begynner å strekke seg ut.

Gyarong hører i dag for det meste inn under det autonome prefektur Ngawa (Aba) for tibetanere og qiangfolk (*Aba Zangzu Qiangzu zizhizhou*). Bare en liten del, fylket Danba, ligger i det autonome prefektur Garzê for tibetanerne (*Ganzi Zangzu zizhizhou*). Hele området er del av provinsen Sichuan, slik den ble definert med utvidede grenser under Qing-dynastiet i 1728.

De forskjellige slukter og dype daler ble en gang generelt omtalt som *De atten Gyarong-fyrstedømmer*. Episenteret for det store jordskjelvet i Sichuan i mai 2008 var i fylket Wenchuan, som var sete for ett av disse atten gamle kongedømmene. Fra Lhasa-tibetanernes synsvinkel er Gyarong del av Kham, hvis «grenser» i dag ofte er uklare ettersom det ikke lenger dreier seg om noen administrativ enhet.

## Befolkningen
Gyarongs innbyggere kalles *Gyarongpa*, og har en identitet som adskiller seg fra khampaene. Det dreier seg dessuten bare delvis om tibetanere, men også om tibetiserte grupper, om qiangfolk og om hankinesere (de siste først og fremst i byer og større landsbyer). De rundt 200.000 qiang står i en særstilling. De kalles *jang* (*‘jang*) av sentraltibetansk hold, og blir derfra betraktet som én av flere khamske tibetanske stammer. Men deres kultur har nokså distinkte egne trekk, og deres språk, som er av tibetoburmansk, er også annerledes. Nabostammene i Gyarong betrakter seg selv enten som tibetanere (khampaer), eller i noen tilfeller som noe helt for seg selv.

## Litteratur
* Andreas Gruschke: «Demographie und Ethnographie im Hochland von Tibet», i: *Geographische Rundschau*, 49 (1997), Heft 5, S. 279-286
* Andreas Gruschke: «Wer sind die Tibeter?», i: Wulf Köpke/Bernd Schmelz (utg.), *Die Welt des Tibetischen Buddhismus*, Mitteilungen aus dem Museum für Völkerkunde Hamburg, Neue Folge, Band 34. Hamburg, 2005, s. 171-221 – ISBN 3980922243

## Eksterne lenker
* Doktoravhandling om en rGyalrong-dialekt (på fransk)
* Demografi og etnografi i Tibets høyland
Eva Rydell-Orrensjö

**Eva Rydell-Orrensjö** (født Eva Rydell, 26. februar 1942) er en tidligere svensk turner. 

Hun har deltatt i 2 olympiske leker som aktiv turner og 5 som turndommer, og under EM i 1963 vant hun gull i bom, og fikk bronse sammenlagt. Hun sitter i dag også i Svenska Idrottsakademin. 

I VM-sammenheng har hun deltatt i ett mesterskap; i 1962. Her endte hun på 25.-plass sammenlagt. 

Hun er datter av fotballspilleren Sven Rydell, og har datteren Sara, som ble nordisk mester i ekstremskisport i 2004.

Rydell-Orrensjö bor i dag i Göteborg. 

## Referanser


## Eksterne lenker
*
Telenor Sverige

**Telenor AB** er en svensk teleoperatør som tilbyr mobil-, bredbånds- og fastnettjenester. Selskapet oppsto i 2006 ved en sammenslåing av selskapene Vodafone Sverige (Europolitan), **Bredbandsbolaget**, og **Glocalnet**. Telenor AB i Sverige er 100% eid av norske Telenor. Selskapet har hovedkvarter i Stockholm og Karlskrona, hvor kundeservice er lokalisert. Hovedkvarteret i Karlskrona ble opprettholdt som del av en avtale med den svenske regjeringen som forutsetning da Telenor fikk kjøpe opp de svenske selskapene. Administrerende direktør siden 16. april 2009 er Lars-Åke Norling.

Telenor AB er den tredje største mobiloperatøren i Sverige, etter Telia og Tele2, og er det eneste selskapet utenom Telia som tilbyr både mobil, fast- og bredbåndskommunikasjon til privat- og bedriftsmarkedene. Dette gjør Telenor AB til Telias fremste utfordrer. I Sverige eier Telenor også mobilselskapet djuice – som henvender seg til prisbevisst ungdom – og TV-distributøren Canal Digital med kabelnett og satellittilbud. Disse selskapene er derimot direkte eid av Telenor ASA i Norge, og ikke av Telenor AB.

I 2008 hadde Telenor AB om lag 17,5% markedsandel innen mobilområdet, og en omsetning på 4,4 mrd norske kroner.  Antall mobilkunder er 1,9 millioner og antall bredbåndskunder 438&nbsp;000.

## Referanser


## Eksterne lenker
*
Nasjonalvalg i India

**Nasjonalvalg i India** er valg der det indiske valgstyret velger medlemmer til Lok Sabha i parlament for neste termin på fem år. Valgstyret stemmer også indirekte for statsminister som leder valgt av det største parti eller største koalisjon blir neste statsminister.

Nasjonalvalget er største valg i verden. Med innførselen av EVMs har valgprosessen blitt sikrere og raskere.
Usbekistantid

**Usbekistantid** er standard-tidssonen i Usbekistan. Den ligger 5 timer foran UTC, det vil si tidsavvik UTC+5. Usbekistan bruker ikke sommertid, til tross for konstant debatt hvorvidt det burde innføres.

Før Sovjetunionen gikk i oppløsning var det to tidssoner i Usbekistan. I sovjettiden besto de fleste tidssonene i unionen  av sommertid om vinteren og dobbel sommertid om sommeren. Den vestlige delen av landet brukte *Samarkandtid*, som lå 5 hhv. 6 timer foran UTC. Den østlige delen brukte *Tasjkenttid* 6 hhv. 7 timer foran UTC. I 1991 ble ikke klokkene stilt framover om våren, slik at det den påfølgende sommeren kun ble brukt enkel sommertid. Samme høst ble det innført en enhetlig tidssone på 5 timer foran UTC.

## Referanser
Hotot

**Hotot** er en kaninrase fra Frankrike.

Rasen har fått sitt navn etter en byen Hotot-en-Ange nord i Frankrike, hvor en kvinnelig kaninoppdretter, madame Bernard, bodde og avlet fram rasen i 1902. Den ble ikke tatt inn i fransk standard før 1922.

## Farger, mønstre og rasepreg
Vekten skal være fra 4,01, ørene skal bæres stivt opp, være jevnt behåret og skal være til stil med kroppstørrelsen. Hannens hode er kraftig med bred panne og nese. Kjeven er fyldig og neseprofilet lett bøyd. Hunnen hode er smalere enn hannens. Halsen er kort og den sitter tett på kroppen. Hunner kan ha en liten hakepose, men ikke hanner. Da dyret blir bedømt av hakepose skal det være i oppreist stilling. Bryste er bredt og kraftig. Ryggen er bred med god muskelansetting. Rygglinje er normal. Bakbeina er kraftige, rette adskilte forbein som bærer kroppen opp fra underlaget. Skulderbladene sitter tett inntil kroppen. Lårene er kraftige, muskuløse uten fremtredende bein og med innsidene tett inntil kroppen. 

Rundt øyet har hototen en karakteristisk ring som kan minne om eye-liner, 3-5 mm i bredde. Denne tegningen er bare godkjent i fargen svart. Klørne skal være fargeløse. Grunnfargen er hvit. Øynene er mørkebrune.

## Eksterne lenker
*
Puncak Jaya

**Puncak Jaya** eller **Carstensz-pyramiden**  er Oseanias høyeste fjelltopp. Tidligere og mer unøyaktige kilder hevdet at det var . Puncak Jaya ligger i fjellrekken Sudirman Range i Ny-Guineahøylandet, nærmere bestemt i provinsen Papua på den indonesiske delen av øya Ny-Guinea. Fjellet er også en del av den enorme Lorentz nasjonalpark, som er det største beskyttede området i hele Sørøst-Asia.

## Referanser




## Eksterne lenker
*
Bodø Tennisklubb

**Bodø Tennisklubb** (stiftet i 1918) er en norsk tennisklubb fra Bodø. Klubben er Bodøs eneste tennisklubb og den har omkring 310 medlemmer.

Bodø tennisklubbs anlegg ligger på Stormyra. Det består av fire utebaner (hvorav tre er grusbaner og en har asfaltdekke) og en hall med to baner. Innebanene er hardcourt (plexipave). Hall og utebaner ligger side ved side. Grusbanene holdes åpne mellom mai og september.

## Eksterne lenker
*
Amdo

:*[[Amdo (Nagqu)|Amdo]] er også et fylke i Tibet.*
**Amdo** er en av de tre tradisjonelle regioner i Tibet. De to andre er Ü-Tsang og Kham. Etter at Kinas kommunistiske parti tok makten i Tibet på 1950-tallet ble Amdo inkorporert i de tre kinesiske provinser Gansu, Sichuan og Qinghai. Tenzin Gyatso, den fjortende Dalai Lama, ble født i en del av denne regionen som nå er underlagt Qinghai.

## Bibliografi
* Andreas Gruschke: *The Cultural Monuments of Tibet's Outer Provinces: Amdo*, 2 vols, White Lotus Press, Bangkok 2001  ISBN 974-7534-59-2
* Toni Huber (utg.): *Amdo Tibetans in Transition: Society and Culture in the Post-Mao Era* (Brill's Tibetan Studies Library, Proceedings of the Ninth Seminar of the Iats, 2000) ISBN 90-04-12596-5
* Paul Kocot Nietupski: *Labrang: A Tibetan Buddhist Monastery at the Crossroads of Four Civilizations* ISBN 1-55939-090-5

## Eksterne lenker
* Amdo – delineation and history in brief (PDF; 216 kb)
Fridtjof Nansen (andre betydninger)

**Fridtjof Nansen** kan sikte til:

*Den norske polfareren Fridtjof Nansen (1861–1930).
*Fregatten KNM «Fridtjof Nansen».
*Oppsynsskipet «Fridtjof Nansen» (1930) (1930–1940)
*Forskningsskipet FF «Dr. Fridtjof Nansen» (1993) (1993–2016)
*Forskningsskipet FF «Dr. Fridtjof Nansen» (2017)
*Ekspedisjonsskipet MS «Fridtjof Nansen» (2019), et skip i Hurtigruten (selskap)

## Se også
*Forskningsinstituttet Fridtjof Nansens Institutt.
*Fridtjof Nansen-klassen, en skipsklassifisering i det norske Sjøforsvaret.
Bombardier TRAXX

**TRAXX** er en lokomotivfamilie utviklet av Bombardier Transportation. Navnet er en forkortelse for **''T**ransnational **R**ailway **A**pplications with e**X**treme fle**X**ibility''. I tråd med navnet finnes det mange varianter i bruk i forskjellige land. Lokomotivet er tilgjengelig i både dieselelektriske og elektriske utgaver. De elektriske har mulighet for å operere på én eller flere strømsystemer, både vekselstrøm og likestrøm. Dette kan være nødvendig for tog som skal krysse landegrenser.

De forskjellige utgavene blir ofte tildelt egne typenavn hos de ulike jernbaneselskapene som benytter TRAXX-lokomotiv. Noen benytter typenummeret 185 eller 185.2, som var det som ble gitt av den opprinnelige kunden Deutsche Bahn.

TRAXX kan spores tilbake til type 145 utviklet av ADtranz for Deutsche Bahn. ADTranz ble senere kjøpt opp av Bombardier.

## Operatører
Siden lokomotiver i dag ofte leases ut til andre operatører, kan de faktiske brukerne av TRAXX-lokomotiver endre seg relativt fort. Her er noen av de mange operatørene:

## Referanser


## Eksterne lenker
* 
* BR 185.2 (TRAXX F140 AC2)  – NJK Materielldatabasen
* 185/CE 119 – Jernbane.net
* Bombardiers side om TRAXX
* TRAXX family @ Trainspo
*
Ü-Tsang

**Ü-Tsang** (tibetansk: དབུས་གཙང་, Wylie: *Dbus-gtsang*), eller omvendt **Tsang-Ü**, eller **Utsang**, er sammen med Kham og Amdo en av de tre historiske regioner i Tibet. Ü-Tsang er sammenslått av to områder, *[[Ü (Tibet)|Ü]]* og *[[Tsang (Tibet)|Tsang]]*, som hadde Lhasa henholdsvis Shigatse som sentrum. Den nåværende autonome regionen Tibet omfatter den større del av det territorium som en gang utgjorde Ü-Tsang, samt deler av Kham.

Ü-Tsang er således det kulturelle kjerneområde i Tibet, og her hadde det viktigste og mest sentrale tibetanske kongedømme sitt hjem. Utsang omfatter de øvre deler av elven Brahmaputra og dens sidedaler. Her er en rekke middelalderklostre av historisk betydning, relativt gode jordbruksområder, og en rekke moderne større eller mindre byer. Blant dem er Tibets hovedstad Lhasa. 

## Litteratur
* Michael Henss: *Tibet. Die Kulturdenkmäler*. Atlantis Verlag, Luzern 1981, ISBN 3-7611-0626-2